O R A T I O 

A P. GAUDENTIO PATRIGNANl 

IN COENOblO ARACOELITANO THEOLOGIAE LECTORE GENERALI , 
ET 1N COLLEGIO URBANO DE PROPAGANDA FIDE . 
PHILOSOPHIAE PROFESSORE 

H A3 1 T A 
IN AEDE CAPITOLINA B. V. MARIAE 

rs XALE&DAS JUNll Atf- MDCCXClb 
QtJO DIE SOLEMNES AGEBANTUR GRATES 
P R 0 ELECTIONE * 

GENERALIUM MODER ATORUM 

TOTIUS ORDINIS MINORUM . 
S. P. FRANGISCI. 




SUPERIORUM PERMISSU- 



Digitized by Google 



_ r 



1 ' 



Digitized by Google 



JOSEPHO NICOLAO AZARAE 

INSIGNIS HISPANICI ORDINIS CAROLI IIJ. EQUITI STIPENDIARIO, 
CATHOUCO REGI A GRAVIORIBUS CONSILIIS RES EXTERAS 
SPECTANTIBUS , EJUSQUK APUD SANCTAM SEDEM 
SUMMA CUM POTESTATE ORATORI 



UNIVERSUS MINORUM ORDO 
FELICITATEM* 




lngularis illa Tua , ac ne- 
mini non perspe&a huma- 
nitas, Eqves Amplissime* qua Univer- 
sum Minorum Ordinem omni tempore 
complexus es , etsi antehac postulare 

videhatur , ut suam ipse erga Te ohser- 
vantiam aliqua significatione testaretur\ 
nova hac tamen praestantissimi henejicii 
accessione , ex quo tantam nuper hausit 
laetitiam^ & de quo ejusdem Ordinis 
Minorum Annales aeternum loquentur , 
effecit , ut modo ille ah omni prorsus 
puhlici in Te officii genere sihi diu- 
tius temperandum non esse, optimo me* 
ritoque jure persuasum haheret . Quod 
enim , servato Jure , & Concordiae 
vinculo , speBatissimos Viros omni Vir- 
tutum laude conspicuos , pacis , pietatis , 
literarum cultores , ac vindices eximios , 
Joachinum Company in Summum Prae- 
sidem , & Bonaventuram a P/acentia in 
Commissarium Cismontanae Familiae 
Generalem , sihi datos Ordo Seraphicus 
gratuletur , potissimum trihuendum Ti- 

hi , 

bi , g«/ maxima , g#d /w//£\r , au&ori- 
tate , m&Tw Supremos Moderatores uno 
ab hinc ferme anno exoptante , »/£// . 
praetermisisti apud Eminentissimum 
Cardinalem Braschium Honestium Ordi- 
nis Patronum amantissimum , /rv/ />/V«- 
tissimum CAROLUM IV. Hispaniarum 
Regem , rff .P/lZAf F/. Pontificem Ma- 
ximum , «/ /#»/# ex omnium votis 
feliciter eveniret . Quapropter pro his , 
aliisque erga se benefaftis , Orationem 
hanc , faustis Comitiorum diebus 
gratulationis ergo publice habita est , 
atnplissimo Nomini Tuo libentissimis 
animis inscribit ^ quo posteritati extet 
perpetuum ejus adversus Te observan- 
tiae testimonium . Superest , ut munus 
hoc exiguum , Tuaque minus Amplitu- 
dine , ea , qua praeditus es , humanitate 

velis 

velis excipere ; quod & novi beneficii 
instar erit , & non obscurum erga Te 
totius Ordinis Minorum grati animi 
Monumentum . 



ORA- 

O R A T I O. 

Uantam nudius tertius laetitiam , 
quantamque exultationem Nobis 
omnibus , & TJniverso Ordini No- 
stro per finitimas non solum Re- 
giones , sed ubique gentinm , us- 
que ad ultimas Terrarum partes diffuso , totiquc 
huic amplissimae Civitati adtulerit , haec Sacra , 
quibus Deo solemnes agimus grates , declarare 
vix , ac ne vix quidem possunt ; tantum abest , 
ut ego non modo angere , aut ornare oratione y 
sed ne complecti quidem, autconsequi valeam. 
Nihii enim utilius accidere unquam Nobis potuit , 
nihil honorificentius , jucundius nihil , quam quod 
erat optandum Familiae Nostrae , & ab omnium 

bo- 

bonorum Auctore Deo votis omnibus flagitandum, 
id singulari ejusdem Dei beneficio , summo con- 
sensu Collegii Vestri , judicio gravissimo MA- 
GNI, & Immortalis PII VI. Summi Pontificis , 
oblatum hoc tempore gratulamur • Quo sane 
factum est , ut si integro jam fere elapso an- 
no amantissimum amisimus Patrem , eum nunc 
haud amisisse videamur ; imo plane in Reve- 
rendissimo Patre Joachimo Company in ejus 
locum sufFecto , tum etiam in Reverendissimo 
Patre Bonaventura a Placentia Generali Citra- 
montanae Familiae Commissario electo, Ilie re- 
novatus adhuc carior , dulcior , amabilior adhuc 
videtur , perinde ac si amissus non fuisset . Spes 
autem rerum Nostrarum sub tantis Moderatoribus 
augendarum , Deus immortalis , dici vix potest , 
quid caritatis , quid voluptatis habet ? Quare ma- 
gnopere verendum est , ne tanti beneficii magni- 
tudinem minuere dicendo videar , qui parum in- 
genio , & eloquentia possum , dum tamen ad 
dicendum & mea, & communis me commovet 
exultatio , & Vestrum , & universa expectatio 
compellit • Dicam igitur; sed ea tantummodo, 
quibus par sit mei tenuissima dicendi copia : ex 
quibus tamen & maximi , de quo gaudemus , 

be- 

beneficii amplitudinem , & Supremo , quod illud 
contulit , Numini immortales agendi gratias de- 
bitum intelligere possitis . Quod sane abundc 
satis consecuturum confido , quoties duo haec 
Vestrum oculis subjicere , quantum m me erit , 
curavero, & divinae nimirum Providentiae ra- 
tiones plane mirabiles, quibus tam grandeNobis 
collatum est munus ; & summae fiduciae argtt- 
menta minime dubia , quibus in spem maximae 
felicitatis ex tam prospero , tamque fausto even- 
tu extiltantes erigimur . Unum interim a Vobis 
summopere contendo , Auditores Ornatissimi ; ut 
lncultam , scilicet , atque rudem dicendi rationem 
benigne feratis : nec enim in tanta temporis an- 
gustia , nimia exultatione , aliisque laboribus pe- 
ne confectus , praestare potero , ut digna re , 
digna loco , auribus Vestris oratio digna con- 
tingat . 

Atque ut ad illud , quod est primum hujus 
caussae caput , me statim conferam , Vestrum 
profecto nemini latere arbitror , eam esse impio- 
rum consuetudinem , ut quos in hac rerum Uni- 
versitate accidere animadvertunt , tam varios , 
tam mobiles , tamque inopinatos , qui inanem 
hominum * prudentiam interturbant , eventus , 

B quo- 

quorum quidem caussas , caussarumque nexus 
omnino ignorant , temerariae Fortunae libidini 
acceptos audacter referant . Eam , nimirum , Su- 
premi Numinis Providentiam fateri detrectant, qua 
lllud curam de omnibus continenter gerit, me- 
dia omnibus disponit suaviter , omnium fines 
sapienter praeordinat ; quamque eo mirabiliorem 

h praedicemus est opus , quo ab hominum opinio- 
ne remotiori consilio , quod ab aeterno decre- 
verat , statis temporibus executione consequi- 
tur . Quam quidem Providentiam sicuti fortasse 
apertius nunquam se patefieri videmus , quam 
ubi ea , quibus saepe afficimur , mala in bonum 
vertuntur , atque tanto feliciores reddimur , 
quanto fueramus miseriores ; ita in felici , fau- 
stoque eventu mirabiliter enitere , quem Nobis 
modo accidisse , summa omnium Nostrum exul- 
tatione gratulamur , extra omnem dubitationis 
aleam positum est . Elapsus namque jam pene 
est annus ab infelicissimo illo die , quo cum 
dulcissimi Parentis obitu non modo fclicitatis , 
sed animorum Nostrorum miserrimum funus , ac 
fatale adeo conjunctum est , ut, quantum ad So- 
cietatem Nostram moeroris , ac publicae calami- 
tatis pervenerit , Vos ipsi intelligere possitis, & 

1 qaae 

quae Nostrum hactenus inde coorta jactatio est , 
nisi mea me fallit opinio , manifeste ostendat. 
Nullum quippe voluptati superesse Iocum in tan- 
to Familiae Nostrae squallore, ac communi bo- 
norum omnium luctu , Vos ipsi statuetis , si tan- 
tum , illudque gravissimum Ordini Nostro illa- 
tum detrimentum perpendere ea , qua par est , 
diligentia velitis , dum Reverendissimum Pascha- 
lem a Varisio , Summum Pamiliae Nostrae Prae- 
sidem , & ornamentum , magnum Literariae , & 
Christianae Reipublicae decus , Virum doctrinae, 
& probitads fama celebratissimum , amisimus 
diebus istis , quibus ad ineundos pro alterius 
Summi Praesidis in ejus locum suffectione Ordi- 
nis Nostri Generales Conventus , qui diuturna 
temporum acerbitate intermissi sunt, nulla via , 
ac ratio patere omnino videtur. 

Tacitus mitto illa paullo vetustiora sed ad- 
huc vigentia Reipublicae Christianae in Regula- 
ribus Ordinibus hinc , atque inde in partes di- 
scerptis vulnera . Haec nova , & recentia quam 
acerba , quam luctuosa , quam iis lethifera 
sint , videtis . Pluribus jam annis Europa in 
armis , factionibusque fere universa , non usitato , 
non humano more tumultuatur . Modo laeti nun- 

tii , modo tristes afferuntur ; recreamur , angi- 
mur ; erigimur , timemus ; aspicimus pacem -se 
longe ostentantem , nec unquam tenemus . Ipsa 
Christi Sponsa , Sancta Mater Ecclesia , Catholica , 
Romana, aotiquis, nec unquam satis deplorandis 
jacturis , recentem totius Galliarum Kegni accen- 

Sere COgitur , in qUO Civitas plena popuh, Domina 
gcntium , & Princeps Provinciarum CUin esset ; IIUUC , 
proh dolor ! sedet sola : facta est quasi vidua , & sub 
tributo : plorans ploravit in nocte , & lacrymae ejus in ma- 
xillis tjus , nec est , qui consoletur eam : SUllt enim 
Sacerdotes ejus gementes , Virgines ejus squallidae , & 

ipsa propterea oppressa amaritudine . Jam vero in hac 
perturbatione rerum , in tanta acerbitate tempo- 
rum , quo consilio , qua arte , quibus subsidiis , 
hujus amplissimae Famiiiae , quae protenditur a 

mari , Ut CUm Psalmista loquar , usque ad mare , & a 
tlumine usquc ad tcrminos orbis tcrrarum , vastltatem , 

ne immensitatcm dicam , in unum cogere fas 
erit , ut ad Supremi ejus Moderatoris electionem 
deveniatur , cujus sub rectione , revocatis pristi- 
nis moribus , antiquisque Patrum Nostrorum in- 
stitutis , publicum clarissimi Ordinis decus , ac 
tranquillitas privata , cujuscumque Vestrum com- 
moda , ac singulorum fortunae , quae in illis con- 

tinem 

tinentur , iisdem sancte custoditis , in tuto collo- 
centur , atque in commune compendium perpe- 
tuo vigeant , & augeantur * 

Neque non indictis , collectisque Comitiis 
Supremus torius Ordinis Praeses eligi posse vi- 
debatur . Quum enim secundum Leonis Papae X. 
Constitutionem , Vmonis vulgo nuncupatam , ex 
Ultramontana Familia judicio aequissimo Reve- 
rendissimorum Patrum Discretorii Generalis , quos 
ad normam Decreti Benedicti XIV. , Immortalis 
PIUS VI. Pontifex Maximus (quem cum no- 
mino , satis videor commendasse ) , Ordinis regi- 
mini interim sufTecit , esset assumendus ; qui fieri 
potuit, ut sine utriusque Familiae communicon- 
sensu is praeficeretur , qui nedum tanto muneri 
aptus , sed omnium ordinum , generis , loci , ac 
fortunae hommibus foret acceptus ? Quid vero si 
Primores Suffragantes jam praemortui viginti tri- 
bus plus minus annis , quibus jam vita functus 
Reverendissimus Pascbalis praefuit , vel ipsa Co- 
mitia tum cogenda , tum coacta difficiliora red- 
didissent? Quid si majora adhuc detrimenta uni- 
versus ips^ Seraphicus Ordo expectasset sine Pa- 
tre , Rectore , Judice tam diuturno temporis spev- 
tio, quod in Comitia & indicenda, & cogenda 
necessario fuisset impendendum ? Ve- 

i Verum mlrabilia prbrsus , o Deus , opcra tua , & 

; wiima Nostra cogaoscit mmis ! Id vero sane mirabi- 
! lius , quod in tanta magnitudine periculi , in tan- 
to totius Familiae Nostrae discrimine , atque ja- 
ctura , hiunilia respicere , cum parvulisque deli- 
ciari Divina non dedignatur Omnipotentia . Ma- 
I nus eadem , quae tot infaustos , infdicesque e- 
ventus , totque contrarios in Nos congessit ca- 
| sus , effecit , ut ipsi Nobis ex voto cederent , & 
, opinione ipsa profecto citius , in electione , ni- 
mirum , Reverendissimi Patris Joachimi Com- 
pany in Supremum totius Ordinis Nostri Praesi- 
dem , tum Reverendissimi Patris Bonaventurae a 
Placentia in Commissarium hujus Citramontanae 
Familiae Nostrae Generalem ; nec difficilius illi 
fuit, Nos iis deprimere , quam ista nos attollere. 
Et sane quemadmodum Deus Josephum de foedo 
carcere eduxit , ut ipsum ad sublimiorem gloriae 
verticem efferret ; ita nunc egit , ut Nos in 
eo fidentes tandem aliquando sublevaret . Vere 
Deus stat pro Servis suis . Videant igitur deliri 
homines de variis , multisque casibus , qui bonis 
persaepe accidere solent , judicium ferentes , pe- 
rinde ac de Josephi adversitatibus tunc latum fue- 
rat ; videant , inquam , quomodo diligcntibus Dtum 

o/n- 

omnia coopirantur in bonum . Videant inopes , videant 
humiles , videant Minores , & laetentur , quia 
respexit Dominus humilitatem Servorum suo- 
rum , fecitque Nobiscum magna , qui potcns 
est: imo plane magnificavit in Nobis potentiam 
brachii sui , vel in ipsa hujus quidem electionis 
ratione . 

Vixque enim e vivis erepto Patre Paschali 
a Varisio , orba Familia Nostra , ministerio Pa- 
trum , a quorum arbitrio , & sapientia pendent 
graviora Ordinis negotia , & rectio universa, 
unanimi plane consensu Patrem Joachimum 
Company in Praesidem Supremum , ipsumque 
Patrem Bonaventuram in Commissarium Gene- 
ralem , eligendos existimavit , exoptavitque : 
sed praeconcepta summa Comitiorum difficultate, 
quid praestari poterat , nisi media huic conse- 
quendo fini aptiora excogitare , parare , adhibe- 
re ? Excogitarunt autem Sapientissimi , Pruden- 
tissimique Patres felici , faustoque eventu , para- 
runt , adhibuerunt . Notum enim , probatumque 
io Francisci Patris Familiam zelum excitarunt 
Reverendissimi Patris Balthassaris de Quinones 
Magistri Generalis Ordiuis Praedicatorum , atque 
etiam ornatissimi , & rebus omnibus praecellen- 

tis- 

tissimi Equitis Tosephi Nicolai Azarae CAROLI 
Regis ad Pontificem Maximum Oratoris ; tum 
fidem implorarunt Eminentissimi Principis Ro- 
mualdi Braschii Honestii , Sanctissimi Domini 
Nostri PII VI. Sororis Filii, tamquam legitimi 
Tutoris , ac Patroni amplissimi , cujus eximiae 
indoli , morum suavitatr , virtutum praestantiae , 
buibus non magis exterorum , quam hujusce 
Civitatis admiratio est , & amor , totum plane 
fidendum erat ; tum denique ipsius Invictissimi 
CAROLI IV. Hispaniarum Regis, cujus ani- 
mi erga Nos tanta declarata est voluntas , pa- 
trocinium sibi expostularunt , ut adhibitis atte- 
stationibus, officiis, precibus , PIUS VI. Pon- 
tifex Maximus Patrum vota, ac totius Familiae 
Nostrae desideria implere pro summa Clementia 
Sua non dedignaretur . Quid vero MAGNUS 
PIUS Dominus , Parens , Salus Nostrae vitae , 
fortunae, memoriae, nominis? 

Ere sane , & usu Nostro est , Pater Beatis- 
sime , quod tu ad haec difficillima tempora reser- 
vatus , Moderator totius Ecclesiae Supremus , & 
Sacrorum Antistes Maximus , sustineres Divini 
Pontificatus decus , & amplitudinem , atque in 
Petri Cathedra , imo Petrus ipse in propria Sede 

vive- 

viveret , & praeesset . Iade enim factum est , ut 
Sibi Familia potissimum Nostra gratuletur in 
dies, quae longe plura ex Te , ac majora acce- 
pit pignora benevolentiae , quam ut vereri po- 
tuerit , ne Tibi ex altissimo Dignitatis fastigio , 
tamquam a summa specula , humana omnia de- 
spicienti , ipsa propter nominis , ac rerum sua- 
rum tenuitatem , atque inopiam ex oculis eva- 
nesceret . Qui interim ad juvandos , & ornandos 
mortales sponte incitaris , % eumque habes Animum 
nihii , nisi de Deo , & utilitate publica , cogi- 
tantem , Te in tanta rerum suarum calamitate 
supplex orat ex universo, qua late patet, Orbe 
Terrarum Francisci Patris Ordo , ut qui meliora 
omnia , Te Supremum Clavum tenente , sperare 
incepit , nunc parem Ei , quem amisimus , Re- 
ctorem nutu etiam , arbitrio , & voluntate Tua 
Sibi datum gratuletur . 

Neque vero spem Nostram fefellit eventus » 
Quandoquidem MAGNUS PIUS inter tot Chri- 
stianae Reipublicae negotia , quibus in dies di- 
stenditur , statim de hac re agendum judicat , 
Familiamque Nostram , qua solet , Clementia ad- 
spicere dignatus , Patrum vota , CAROLI Regis 
officia , praestantissimorum Virorum desideria be- 

C nigne 

nigne excipit , universam Ordinis laetitiam creat, 
ejusque bono , ac utilitati prospicit , datis Apo- 
stolicis litteris , quibus ad Supremam Familiae 
Nostrae Praefecturam Reverendissimum Patrem 
Joachimum Company electum Apostolica Au- 
ctoritate , atque gravissimo judicio , declarat , 
statuit , decernit . Neque tamen eo uno con- 
tentus fuit Immortalis PIUS , virtute , glo- 
ria , rebus gestis , omnium saeculorum , omnium 
gentium , omnis memoriae utique Princeps ; sed 
iisdem quoque litteris Reverendissimi Patris Bona- 
venturae a Placentia in Commissarium Citramon* 
tanae Familiae Generalem % aliorumque Patrum 
in Procuratores > & Definitores a Majorum Sta- 
tutis in jus > ac partem totius Ordinis rectionis 
vocatos , electionem complectitur : atque tertio 
jam ab hinc dieDivini Spiritus in Apostolos 
ignitarum linguarum forma delapsi Solemnitatum 
Pervigilio „ Nostrarum Legum instituta secutus , 
per spectatissimum Virum Romualdum Cardina- 
Iem y cu jus auctoritate , patrocinio , copiis usque 
adeo sumus ita sustentati, utNostrae calamitatis 
non adjutor solum , verum etiam comes , si ita 
loqui fas est % videretur , insigni pompa , atque 
ritu , quae secum Ipse divina mente. decrevit* fa 

hoc 

hoc venerabili Aracoelitano Coenobio , gratulan- 
tibus Nobis , publicari curavit , Nostrumque gau- 
dium complevit, laetitiam, exultationem . 

Quapropter quae memoria , quae vis inge- 
nii, quae magnitudo observantise Pontificis Ma- 
ximi tot , tantisque beneficiis respondere pote- 
rit ? qui optatissimum Patrem , qui Rectorem , 
qui dignitatem , qui fortunas , qui amplissimam 
Rempublicam , qui denique Nosmetipsos Nobis 
beneficentia tanta restituit , ac impertitus est ? 
Quae piissimo CAROLO Regi par erit gratiarum 
actio ? qui Nobis afflictis , & jacentibus Regiam 
fidem dexteramque porrexit , atque tanta Clemen- 
tia in Nos , studio in Familiam Nostram fuit , 
ut excogitaret , quemadmodum calamitatem No- 
stram non modo levaret , sed etiam honestaret ? 
Quibus ofliciis Romualdi Cardinalis beneficia re^ 
munerabimur? cujus omnis actio, ratio, cogita- 
tio nil aliud est , nisi constans , perpetua , for- 
tis , invicta defensio incolumitatis Nostrae ? Quas 
denique caeteris da nobis in hac tanta re optinie 
meritis agemus gratias , quibus satis dignas agere 
nullo modo possumus ? 

At vero quis in explicata mox rerum serie, 
Dei Optimi Maximi , qui dextera sua universum 

' C2 Or- 

Orbem terrarum regit , munera distribuit , gradus 
ordinat , fortunas dividit , admirabiles plane ra- 
tiones non dignoscit , & consilia ? Cui Patrum 
consensio, Ordinis vota , praestantissimorum Vi- 
rorum officia , invictissimi CAROLI Regis fa- 
vor , MAGNI PII dignitatio in tanto rerum di- 
scrimine tribuenda , ni Deo , qui facit utraquc 

unt/m, qui finxit singillatim corda eorum , Ut in humanis 

Fratres sacro foedere necteret 5 qui in Altissimis 
aeternus Patris cum Filio nexus est ; qui gratias, 
qui Angelos , qui omnipotentiam pro Servis suis 
mature adhibet , in singulos dies prohibituais» 
ne pereant ; quemque proinde in sola illorum 
cura dicerem occupari ? . 

tja igitur videamus nunc , quod hujus caus- 
sae alterum caput est , summae fiduciae argu- 
menta minime dubia , ni vere evidentia dicam , 
quibus in spem maxime felicitatis ex tam felici , 
faustoque eventu gestientes erigimur . Et quidem, 
Auditores praeclarissimi , si Joachimi amor , si hu- 
manitas , si doctrina , si pietas ejus , si gravitas , - 
si constantia , si caetera , quae vix in aliis spe. 
ctari , nedum requiri solent , considerentur , eum 
ad sacram FamiUam Nostram , amplissimamque 
regendam , ac gubernandam , Nostrura communi 

bono idcirco fuisse factum , imo plane natum, 
dicamus oportet . Date hoc mihi , Auditores, ut 
ea consulto praeteream, quibus Joachimi ingenium 
doctrinamque mirabilem summis laudibus extol- 
lere possem , ac primorum quodammodo tempo- 
rum Viris sapientibus exaequare . De his enim 
una , eademque plaudente loquuntur voce testes 
locupletissimi , multiplices in re tum Philosophica, 
quum Thologica , quibus instituendis plures annos 
operam dederat , Discipuli ; aeternumque loquitur 
Vita Beati Nicolai Factoris ab ipso vernaculo 
ejus gentis sermone ita accurate , sententiose , pie 
exarata , ut legentium animos in admirationem 
rapiat simul & pietatem . Quid vero commemo- 
rem comitatem ejus , beneficentiam , liberalita- 
tem erga omnes ? Quid ejus animi moderatio- 
nem , modestiam in prosperis , constantiam , for- 
titudinem in adversis ? Quid reliquas ejus virtu- 
tes , quod pluris faciendum est , Viro Deo sacro 
dignas , cum tanta morum suavitate conjunctas , 
quarum omnium concursu facto , quod de Placil- . 

la dixerat Nissenus , humanat naturae miraculum incrt- 

dibilt factum ttt ? Nollem , Auditores , nollem , dum 
haec auditis , aut meo gestientis filii nimio amo- 
ri , & gaudio , aut assentationis vitio , a quo 

plurimiim quidem absum , adscribatis . Cum 
Trajani Laudatore dicam : tantum a specic adulationU 

absit gratiarum actio mca , quantum abcst a ncccssitatc . 

► „ Agite jam , sic Vos superi ament , quanta 

esse Joachimum religione , existimatis , in quo 

Supremi Numinis praestans illud , & plane admi- 

randum munus agnoverunt , Familiae Nostrae 

Rectores sanctissimi , ut in gravissimis quibusque 

negotiis summam in eo spem collocarint ? Testes 

voco insignes tum Aragoniae , tum Catalauniae 

Provincias . in quibus splendidas obivit legatio- 

nes, & pondus praeter communem omnium ex- 

pectationem sustinuit non mediocribus consiUis . 

Ipsam suam Vztfentinam Edetanorum Provinciara 

testem appello , ubi nomen suum clarum , & il- 

lustre posteritati tradidit , quum praecipue ejus- 

dem Provincialis Praesidis munere functus est. 

Atque tunc qua fidei integritate se gesserit , 

quantum Familiae sibi concreditae , ejusque re- 

bus decoris attulerit , & ornamenti , indicare 

vix possem , at oratione complecti ne vix qui- 

dem . Inde vero Pontificio PII VI. diplomate 

in Definitorem Generalem assirmptus , nil ,ejus 

consilio susceptum , quod non felix , faustumque 

Nobis contingeret . Gordii nodi non semel obje- 

cti sunt extricandi ; ut officium suum impleret , 
non eluderet, explicavit consilio, quos alius vix 
ferro secuisset : omnibus omnia factus omnia 
complectitur , omnibusque magna cum laude sa- 
tisfacit . 

Nunc vero mecum unanimi voce conclama- 
te , Auditores , Nostrum communi bono , ac fe- 
licitati , eum a Deo Nobis esse oblatum , tanta- 
que cum Familiae Nostrae utilitate , & incremen- 
to concessum, ut ipsa beneficium sentiens exi^ 
mium , se benemerenti Patri gratissimam , hono- 
res honoribus , munera rependendo muneribus , 
probare contenderet ; quam sicuti Joachimus suae 
virtutis splendore impleverat , ipsa Patrem suo- 
rum honorum praestantia ornatisssime cumularet • 
Hinc conspirantibus cunctis ex universa Hispania 
suffragiis , loco Reverendissimi Patris Antonii 
Josephi Salinas ad Episcopatum Dertusanum as- 
sumpti , illius Familiae Commissarius Generalis 
summa omnium gratulatione salutatur . Virtus 
diu exercita , multumque probata , post emensos 
omni cum laude gradus fere singulos , eum tan- 
dem obtinuit , quem tenebat maximum , & am- 
plissimum ; ad quem non gratia , non quaesito 
favore , non ambitu doloso , sed solo virtutis me- 
• . , rito 

Digitized by Googl 



XXIV x^M 

rito fuisse vocatum , nemo est , qui jure dubita* 
re possit . 

Eo autem in tanta dignitate constituto , o 
utinam videre nobis licuisset tot gentium Hispa- 
niae frequentiam pene incredibilem , oppletas un- 
dique vias , & compita , alacrem hinc , atque 
inde Senatum , equestrem Ordinem , populmn 
universum , ubique par gaudium , paremque cla- 
morem , eumque parvulos noscere , ostentare ju- 
venes , mirari senes , quin aetas ulla , aut sexu$ 
retardaret , quominus oculos insolito spectaculo 
impleret . Quantum vero creverit Procerum , at- 
que Magnatum , quanta ex ejus adventu in Ma- 
tritensem Urbem laetitia praeconcepta fuerit , Te 
nunc , invictissime Hispaniarum Rex ( quem ae- 
ternum vivere faxit Deus ) , Te , inquam , ap- 
pello , qui tanta honoris , ac Majestatis magni- 
tudine , tanta Clementiae significatione Joachi- 
mum excipere dignatus es , ut gratum Tibi , piis- 
sime , & potentissime Rex , gratum denique Ur- 
bibus , & Regnis Tuis fuerit , illum honoribus 
augere , in quo tantam eloquentiae , & oris di- 
gnitatem vel ex ipso ejus adspectu , & sermone 
admirabare * Nimirum ea est optimi Patris ii> 
doles , ac natura , ut ubi se alicui dederit , in eo 

sta- 

statim admirationem cornmoveat , & benevo- 

Jam ea in atnplissima Hispaniarum Familia 
privato veluti in Regno Thronum occupat : pri- 
vata , & publica moderatur ; jura edicit ; facien- 
da imperat , semper tamen exemplo suis Ipse 
legibus antea obtemperat . Se Patrem unicuique 
existimat , tanto caeteris major , quo melior ; 
nunquam terrificos defigit in aliquem oculos , 
Ut terreat ; sed quam natura ori concessit majesta- 
tem amore temperans se parem omnibus probat, 
omnibus sui copiam facit , atque alienis se totum 
devovet curis , licet & sui beneficio satis abunde 
sufficiat . Quid hic plura commemorem ? Aman- 
tissimi Patris, vigilantissimi Praesidis , integer- 
rimi Judicis munia cumulatissime complet • 
Quod quidem non Vobis , Auditores , quibus 
compertissimum est , sed Posteritati universae 
comprobattim volo , ut Joachimum Nobis in 
Patrem , in Praesidem , in Judicem communi 
felicitati divinitus fuisse datum , sit persuasum . 
Patrisne est , fiiios nedum rei , sed & personae 
discrimine vindicare ? Vindicavit . Praesidisne , 
sibi concreditorum hominum curis excubare ? 
Excubavit. Judicisne, pacis securitatem populis 

| suis propria rectione comparare ? Comparavit: 
Vindicando amantissimus ; excubando vigilantis- 
simus ; comparando integerrimus . Utrinque con- 
temptor sui ; utrinque piissimus ; utrinque sum- 
, mis dignissimus honoribus . O hominem in ter- 
| ris prope divinum ! vere autem communi No- 
J strum bono > utilitatique divinitus concessum ! 

Atqui quam sibi gratulabatur universa Mi- 
norum Familia y quantamque de Joacbimi virtu- 
te y ac sapientia conceperat spem , quam Iate per 
universum ipsum Orbem ejusdem nominis fama, 
& gloria rerum gestarum pervagata fuerit ; qui- 
bus denique omnium votis optarent ad sum- 
mum in Ordine dignitatis culmen evehere , tan- 
ta gravissimorum Virorum consensio , omnium 
laetitia tanta aperte id > palamque declarant * 
Qui enim fieri potuit , nisi sapientia illius , ni 
pietas, ni virtus cunctis esset perspecta, atque 
probata. y xxt ipsum tbt , tantique Viri f mori- 
bus , indole , gentibus > coeloque diversi % in Su- 
premam universi Ordinis Praefecturam cooptari 
vellent ? Una quidem omnium ubique vox erat , 
omniumque animis alte jam insederat cupiditas 
haec , & opinio , ut utilem rebus Nostris nava- 
rent operam , sub Joachimi autibus , imperioque 

uni- 

Digitized by Googl 



-^, XXVII 

universam Familiam esse reponendam ; 

Atque jam , Patres praeclarissimi , omnium 
votis annuentes , auctoritate PII VI. Summi 
Pontificis , in totius Ordinis Praefecturam eum 
cooptatum obtinuistis . Quid a tanto Viro nunc 
cxpectandum ? Quid non expectandum , si coe- 
ptis insistet ? imo plane , quod nemo in dubium 
vocare potest , si in bonam magis magisque fru- 
gem adolescetj? Quid etenim? An pertimescen- 
dum , ne in longe dissitis Hispaniensibus regio- 
nibus procul absens in Nostrum commodum sa- 
pientia , virtute , exemplo , monitis , legibus , 
conferre minime valeat ? Quid ejus nihilominus 
absentia nocere unquam poterit ? Nobis enim 
non solurn Ipse , etsi disjunctus corpore , non 
minus tamen animo , quam consilio praesens 
condnenter aderit ; verura etiam vicinior , con- 
stitutus est Moderator , Reverendissimus Pater 
Bonaventura a Placentia , quem & Vestrum 
consensione , & decreto ejusdem MAGNl PII f 
cujus singularis prudentia , ac plaoe divina mens 
nec sine delectu , nec sine numine consulere 
hominum fortunae consuevit, in Citramontanae 
Familiae Nostrae Generalem Commissarium ele- 
ctum , ob probatas ejus virtutes , praeclarasque 

I animi dotes in omnibus praesto peramanter futu- 
rum , sperare omnino cogimur . 

Sane ea est hujusce spectatissimi Viri indo- 
les , comitas , doctrina , ingenuitas , consilium , 
prudentia , pietas , virtus , ut de ipso nunquam 

j tam magnifice quidquam dicere possem , quod 
ejus hudibus quodammodo foret comparandum. 
Quamquam nec temporis angustiae r nec ejus 
praesentia , nec probata ejusdem modestia plane 
sinunt , ut in his suis promeritis laudibus recen- 
sendis multum eloquar . Loquitur nihilominus 
insignis Civitas Placentina , quae sicuti ejus Ge- 
neris veneratur dignitatem , ita praechrissimum 
ingenium , virtutisque praestantiam admirata , se 
esse tanti Viri Matrem , merito sibi gratulatur . 
Loquitur Urbs Caesenas , quae , illo in sua Poi> 
tifkia Universitate & Philosophiam , & Jus 
Canonicum usque adeo docente , labentes lite- 
ras , ac pene jacentes y ejus studio, bbore, do- 
ctrina y in se nunc excitatas demiratur . Loqui- 
tur universa utriusque Familiae Bononiensis Pror 
vincia , quae Reverendissimi Patris humanitatem , 
prudentiam , doctrinam , deque omnibus bene- 
merendi voluntatem experta , vel a Paschalis 
obitu eum t qui illius loco praeficeretur , meri- 

tissimum conclamabat . Quid plura ? Multipli- 
ces ab eo typis editi libri loquuntur , qui ei- 
dem non vulgarium modo, sed maxime docto- 
rum Virorum tot, tantosque promeriti sunt ho- 
nores ; imo plane ipsius PII VI. Summi Pon- 
tificis commendationem , qui dignum eum judi- 
cavit , ad quem perhumaniter scriberet : Tibi dt 

Uteris , deqae Patria Nostra benemcrito nunquam deerit Afo- 
stra benevolentia . 

His autem quemadmodum Bonaventurae ho- 
norificentius nihil scribi potuit ; ita quoque nihil 
plane verius- Quid enim dicam de Ratione in- 
stituendae adolescentiae ab octo nimirum annis 
ad septem & decem usque , quam italico ser- 
mone elegantissime conscriptam Caesenae typis 
Blasinianis in lucem emisit , quaeque statim Au- 
ctori suo aures hominum , ut Plinii verbis utar , 

fanuamqut famat patefecit ? Quanta namque ipsa 

commendatione digna sit, quantamque studiosae 
juventuti , totique Literariae Republicae utilita- 
tem adferre valeat , amplissime ostendunt & una- 
nime Eruditorum judicium , quod in Literariis 
Ephemeridibus , Romana scilicet , Florentina , 
caeterisque tunc per Italiam evulgatis , prodie- 
rat j & praestantissimorum Virorum , ipsiusque 

Immormortalis PII VI. auctoritas, quorum pro- 
pterea illi a Praeceptoribus in filiorum , Iste vero 
ab ipsomet doctissimo Auctore in Pronepotum 
institutiorie , fclici plane exitu , eandem adhiben- 
dam jure meritoque statuerunt . Quid de Opere 
adversus praejudicia instituendi latino sermone 
Populares ad scientias , artesque , quod Venetiis 
ex Typographia Coletiana anno MDCCLXXVII. 
vernacule prodiit , quamvis supresso nomine , 
ab Ipso nihilominus , adhibita duorum Amico- 
rum opera , exaratum ? In eo namque tanta ser- 
monis elegantia , tanta erudirionis copia , rario- 
num efficacia tanta emicat , ut , quum una si- 
mul & Iegentium animos delectet , & ad scien- 
tias , artesque cito addiscendas perducat , prae- 
stantissimum Auctorem omne tulisse punctum , 
nemo , nisi meus me fallit animus , inficias ive- 
rit . Quid de ejus caeteris literariis laboribus , 
quorum alii alienorum operum synopsim exhi- 
bentes , deque iisdem ferentes judicium , in Eru- 
ditorum Italicis diariis passim leguntur ; tum alii 
plurimi propugnandarum thesium lectissimas se- 
ries , mirabili prorsus ratione elucubratas , com- 
plectentes , juventutis Ipsi concreditae exercen- 

dae caussa aliis , aliisque temporibus in lucem 

prodiere? Has inter praecipuum fortasse locum 
obtinet , quae vernaculo sermone conscripta , 
auspicante Eminentissimo Joanne Carolo Cardi- 
nali Bandio , Sanctissimi Domini Nostri PII 
V I. avunculo , aeternae memoriae Viro , an- 
no MDCCLXXVI. in lucem edita est , atquc 
ab oppugnatorum objectis publice vindicata . 
Ea namque in plura capita distributa , quorum 
sub singulis non dissoluta , uti fieri solet , sed 
continenti oratione , quae ad disputapdum pro- 
ponebantur , exhibens , tanto est pluris facienda , 
quanto a communi omnium ferme consuetudine 
remotior . 

Neque vero illud silentio praetermittendum 
est , quod huc maxime spectat , Illum , scilicet , 
non in gravioribus tantum Disciplinis , quod 
plerique faciunt , acquievisse ; sed ad ameniora 
quoque incumbentem studia , experimentis omnis 
generis , & praecipue electricitatis , quibus res % 
physicas firmaret , operam dedisse . Qua de re 
ut plurima , & illustria dederit argumenta , illud 
tamen praecipua laude dignissimum arbitror 
quod electricitatis ejusdem adjumento aegrotis 
plurimis , atque imprimis Equiti amplissimo Hie- 
ronymo Honestio , Sanctissimi Domini Nostri 

P 1 1 VI. leviro , pristinam valetndinem felici- 
ter restituerit . Cujus quidem tantae rei , quum 
aeternum , atque insigne extet monumentum in 
Ephemeridibus Florentinis , quibus editae sunt , 
quas Ipse de eadem re conscripserat , epistolae ; 
ejus propterea nomen aeternam famam sibi con- 
didit , atque cum celebriorum Virorum , qui rem 
Electncam scriptis illustrarunt , Nolletii , Frank- 
linii , Beccariae nominibus videtur ferme com- 
parandum . 

Sed quorsum haec disputo ? Ut illud plane 
intelligatur , Reverendissimum Patrem Bonaven- 
turam virtutum non minus , quam literarum om- 
nium singulari commendatione cohonestandum . 
Quare quum ita Populorum felicitas cum sa- 
pientia conjuncta sit , ut altera alteram perpetuo 
sequatur ; atque adeo tanta doctorum hominum 
consensione dicere Plato potuerit , tum beatas 

fore Respublicas , quum aut Philosophi regnant , aut 

Heges philosophantur ; quod , nimirum , praestant 
dubio procul , ut bene , feliciterque vivant po- 
pulares sui , & publica eorum res augescat in 
dies , atque florcat , & apud exteros ( quod com- 
modi publici plurimum interest ) per omnium 
ora celebretur ; profecto minime dubitandum 

esse , videtis , quin Hic maximus ille sit , qui 
Nobis Italis restituat rem , ac plane augeat . 

Jam vero nemini nunc mirum esse debet, 
quod ejus doctrinae , & comitatis vare singularis 
fema compulsi , ut ita dicam , non Viri Patri- 
tii , ipsique doctores Caesenates modo , quorum 
tanta erat apud Ipsum frequentia , ejusdem con- 
suetudinem studerent ; sed exterarum quoque 
gentium docti , qui cum Caesenam peterent , 
Illum adire , audire , & alloqui , exoptarent ; 
atque cum Italiae Urbes vel Coetus Nostri , vel 
Studiorum gratia percurreret , magnis aestimatio- 
nis indiciis certatim ad se venientem excipe- 
rent . Quanti vero fuerit apud P 1 1 VI. Sororis 
Filios, praestantissimum Urbis ornamentum, de- 
cus , & praesidium , ipsumque Summum Ponti- 
ficem , virtutis , ac meritorum judicem aequissi- 
mum , & ex illorum jugiter probata m Bona- 
venturam voluntate , & ex Istius non solum 
supra memorata epistola satis abunde colligitur, 
sed ex aliis pluribus humanissimis , atque honori- 
ficentissimis ab eodem Pontifice Maximo ad 
eum identidem datis . Nam cum MAGNUS 
PIUS egregias ejus dotes bene perspectas habe- 
ret , ejusdemque opera , ac studio usus esset in 

Pronepotum literaria institutione , idcirco bene- 
volentiam , qua eum complectebatur , per lite- 
ras interdum ad ipsum missas significandam ju- 
dicavit • 

Ubi autem primum Romam se contulit Bo- 
naventura , atque in ejusdem Supremi Ecclesiae 
Pastoris conspectum ut venit , tanto amore , 
tantaque liberalitate exceptus est , ut omnes ei , 
quod in Urbe usuvenit , amplissima quaeque o- 
minarentur . Et sane tunc temporis jacta sunt 
hujusce, in cujus spem jure, meritoque gestien- 
tes erigimur , felicitatis fiindamenta . Quum enim 
Immortalis PIUS Apostolico Diplomate de se 
benemerentem Virum tunc ad Exprocuratoris 
Generalis gradum evexerit ; inde factum est , ut 
proxime elapso anno Romam iterum se confe- 
rens , ibique in Definitorem Generalem ex lege 

i suffectus, vita postmodum functo Reverendissi- 
mo Patre Paschali a Varisio , & Ipse de Di- 

j cretorio Generali unus esset, Vobiscum , prae- 
stantissimi Patres , in totius Francisci Patris Fa- 
miliae rectionem interim vocatus , donec alterius 
in locum demortui fieret cooptatio . Eo autem 
in munere quantum valuerit , Vos ipsos testes 

: appello , Patres ornatisiimi , qui anno jam fere 

integro singularem ejus morum suavitatem , pm- 
dentiam , integritatem , constantiam , dexterita- 
tem , doctrinam , beneficentiam , religionem adeo 
admirati estis , ut Citramontanae Familiae No- 
strae nihil gratius , nihil honorificentius , com- 
modius nihil duxeritis , quam tantae laudis Viro 
illius administrationem , summamque rcrum de- 
mandare . 

Quae cum ita sint , quos igitur , quaeso , 
non progressus tantos penes Parentes facturi es- 
tis? Qnantum literae florebunt, & literarum Vi- 
ri tantis sub sapientiae cultoribus , & Patronis ? 
Quantum vigebit pietas , atque religio , tantis , 
tamque piis exemplo suo praeuntibus Moderato- 
ribus ? Quae Nobis commoda , quas utilitates non 
comparabunt , ut jam eos diceretis totos fuisse 
in rebus Nostris obeundis , augendis , perficien- 
dis ? Sperate Patres , expectate Filii , confidite 
Fratres , atque omne* una simut laetamini , quod 
tales , tantosque universi Coetus Nostri Rectores 
obtinuimus , qui omnium felicitati praesto erunt 
opera , sicuti omnibus praestiterunt merito , om- 
nibusque eminent dignitate . 

Exulta igitur inclita Francisci Patris Familia, 
plaude per universum ,] qua late patet , Orbem 

Minorum Ordo , quia fecit Nobiscum Deus mi- 
sericotdiam suam ; & quo majus est , quod nunc 
a summa Dei bonitate munus accepimus , eo Ipsi 
majores age gratiarum actiones . 

